હું માનું છું કે, આપણું ઓડિયન્સ ઇવોલ્વ થયું છે. વાસ્તવમાં ઓનસ્ક્રીન આપણને જે ચેન્જ જોવા મળી રહ્યો છે એનું કારણ ઓડિયન્સ જ છે. તમે તમારી કરિઅરમાં જુદા-જુદા પ્રકારના રોલ્સ પ્લે કર્યા છે. જેમ કે, ‘સુઈ ધાગા'માં મમતા, તમે ક્યારેય ‘સેફ રોલ્સ' પસંદ કરતા નથી. હું સ્વીકારું છું કે, મારી ફિલ્મ પસંદગી થોડી અલગ છે. વાસ્તવમાં એક વ્યક્તિ તરીકે પણ હું એવી જ છું. હું કંઇક અલગ રીતે વિચારું છું. એટલે મારા કામમાં પણ એનું રિફ્લેક્શન જોવા મળે છે. વાસ્તવમાં તમે જ્યારે પણ મને ઓનસ્ક્રીન જુઓ ત્યારે કંઇક અલગ એલિમેન્ટ જોવા મળે એમ હું ઇચ્છું છું. જો ‘સુઈ ધાગા' જોતી વખતે લોકોને અનુષ્કાનો અંશ પણ નહીંને ફક્તને ફક્ત મમતા જ જોવા મળે તો એ મારા માટે મોટું કોમ્પ્લિમેન્ટ છે. હું મારી દરેક ફિલ્મ વખતે એવી કોશિશ કરતી રહું છું. ‘એ દિલ હૈ મુશ્કિલ'માં મારું કૅરૅક્ટર ગ્લેમરસ હતું, પરંતુ હું સંપૂર્ણરીતે એ કૅરૅક્ટરની શરણે થઈ ગઈ હતી. હું એ કૅરૅક્ટરની સાથે બિલકુલ રિલેટ કરી નહોતી શકતી. વાસ્તવમાં હું માત્ર ‘બેન્ડ બાજા બારાત' અને ‘સુલ્તાન'માં મારાં કૅરૅક્ટર્સની સાથે જ સૌથી વધુ રિલેટ થઈ શકું છું.